Document ID: 32013D0643

A BIZOTTSÁG VÉGREHAJTÁSI HATÁROZATA
(2013. november 7.)
a 2007-es és 2008-as spanyolországi kéknyelv-betegség elleni sürgősségi vakcinázási tervek keretében felmerült kiadásokhoz történő uniós pénzügyi hozzájárulás megállapításáról
(az értesítés a C(2013) 7281. számú dokumentummal történt)
(Csak a spanyol nyelvű szöveg hiteles)
(2013/643/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikke (3) és (4) bekezdésére és (6) bekezdésének második francia bekezdésére,
tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (2) (a továbbiakban: költségvetési rendelet) és különösen annak 84. cikkére,
mivel:
(1)
A költségvetési rendelet 84. cikkének és az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (3) (a továbbiakban: alkalmazási szabályok) 94. cikkének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
(2)
A 2009/470/EK határozat megállapítja azokat az eljárásokat, melyek a biztonsági intézkedéseket is magukban foglaló egyedi állat-egészségügyi intézkedésekhez nyújtható uniós pénzügyi hozzájárulást szabályozzák. A kéknyelv-betegség lehető leggyorsabb felszámolása érdekében az Uniónak pénzügyi hozzájárulást kell nyújtania a támogatható tagállami kiadásokhoz. Az említett határozat 3. cikke (6) bekezdésének második francia bekezdése megállapítja azokat a százalékos szabályokat, amelyeket a tagállamoknál felmerült költségekre alkalmazni kell.
(3)
A Bizottság 349/2005/EK rendelete (4) szabályokat állapít meg a 90/424/EGK tanácsi határozat értelmében végrehajtott, bizonyos állatbetegségek elleni biztonsági intézkedésekre és a kampány közösségi finanszírozására. A rendelet 3. cikke megállapítja az uniós pénzügyi támogatásra jogosult kiadásokra vonatkozó szabályokat.
(4)
A 2008/655/EK bizottsági határozat (5) uniós pénzügyi hozzájárulást biztosított a 2007-es és 2008-as spanyolországi kéknyelv-betegség leküzdését célzó biztonsági intézkedésekhez.
(5)
Spanyolország 2009. április 14-én hivatalos visszatérítési kérelmet nyújtott be a 349/2005/EK rendelet 7. cikkének (1) és (2) bekezdése szerint. A Bizottság észrevételeiről, a támogatható kiadások kiszámításának módjáról és a végső következtetésekről 2012. december 26-án és 2013. július 9-én kelt levélben tájékoztatta Spanyolországot. A spanyol hatóságok beleegyezése 2013. szeptember 4-én érkezett meg a Bizottsághoz.
(6)
Az uniós pénzügyi hozzájárulást csak azzal a feltétellel lehet kifizetni, ha a tervezett fellépéseket ténylegesen végrehajtották, és a hatóságok a megállapított határidőn belül az összes szükséges információt rendelkezésre bocsátották.
(7)
A spanyol hatóságok teljes mértékben eleget tettek a 2009/470/EK határozat 3. cikkének (4) bekezdésében és a 349/2005/EK rendelet 7. cikkében előírt technikai és adminisztratív kötelezettségeiknek.
(8)
E megfontolásokra való tekintettel és a 2008/655/EK határozat 3. cikke (2) bekezdése értelmében meg kell állapítani a 2007-es és 2008-as spanyolországi kéknyelv-betegség felszámolása kapcsán felmerült támogatható kiadásokhoz nyújtandó uniós pénzügyi támogatás teljes összegét.
(9)
Az uniós pénzügyi hozzájárulás 8 000 000,00 EUR összegű első, 17 000 000,00 EUR összegű második, illetve 15 000 000,00 EUR összegű harmadik részlete már kifizetésre került.
(10)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007-es és 2008-as spanyolországi kéknyelv-betegség felszámolása kapcsán felmerült kiadásokhoz történő közösségi pénzügyi hozzájárulás teljes összege 41 158 940,11 EUR. Ez a határozat a költségvetési rendelet 84. cikke értelmében finanszírozási határozatnak minősül.
2. cikk
Tekintettel arra, hogy az uniós hozzájárulás teljes összege 41 158 940,11 EUR, a pénzügyi hozzájárulás fennmaradó összege 1 158 940,11 EUR.
3. cikk
Ennek a határozatnak a Spanyol Királyság a címzettje.
Kelt Brüsszelben, 2013. november 7-én.

Labels: 2
5
0
6
18
15